**Βραβεία Γυναικείας Αριστείας «ΕΡΙΦΥΛΗ» 2017**

Αρχικά θα ήθελα να ευχαριστήσω τον Μέγα Χορηγό των βραβείων, την ΟΠΑΠ Κύπρου που για δεύτερη συνεχή χρονιά χορηγεί τα Βραβεία Γυναικείας Αριστείας «ΕΡΙΦΥΛΗ».

Γυναίκες πρότυπα είναι λίγες όχι γιατί δεν υπάρχουν, άλλα γιατί δεν προβάλλονται.   Και αυτή είναι η δική μας ευθύνη.

Μια ευθύνη που ΚΟΓΕΕ και ΟΕΒ παίρνουμε στα σοβαρά.  Να δημιουργήσουμε και να προβάλουμε  πρότυπα για τις νέες γυναίκες.  Για  να ονειρεύονται, να βάζουν στόχους και να τους πετυχαίνουν.

Να τολμούν!   Ακόμη  και όταν φοβούνται να κάνουν το βήμα.

Ο ενθουσιασμός υπερισχύει του φόβου και της ανασφάλειας. Να μην βάζουν  στον εαυτό τους τα όρια που θέτει η κοινωνία και το περιβάλλον τους.

Να γίνει συνείδηση πως δεν υπάρχουν άπιαστα όνειρα, μόνο άνθρωποι που τα αφήνουν στη μέση.

Τι είναι για εμάς πρότυπα;

Είναι γυναίκες που έχουν κερδίσει το στοίχημα.

Γυναίκες που βρήκαν τη δύναμη να μετασχηματίσουν το όνειρο σε δημιουργία

και τη δημιουργία σε όνειρο. Γυναίκες που εμπνέουν.

Γυναίκες που αλλάζουν τα δεδομένα. Αυτές που έχουν δυναμισμό, ψυχή και στόχους, σε όλες τις πτυχές της ζωής τους. Γυναίκες που διεκδικούν, εξελίσσονται, πετώντας στερεότυπα του παρελθόντος.

Γυναίκες έχουν αφήσει το στίγμα τους. Όλες με επαγγελματική ταυτότητα βασισμένη στο ταλέντο, τις γνώσεις, δεξιότητα, ικανότητα.  Γυναίκες που δίνουν δύναμη, έμπνευση και όραμα. Γυναίκες survivor!

Tα ΜΜΕ έχουν ένα τεράστιο ρόλο να διαδραματίσουν προς την κατεύθυνση αυτή για το καλό της κοινωνίας στο σύνολο.

Σας ευχαριστώ για την προσοχή σας.

Μαίρη Παπαδοπούλου
Πρόεδρος ΚΟΓΕΕ